text: Lørdagsvejret? Trælst!
  25 juli 2015 kl. 06.19
  Der kommer op til 50 mm regn på seks timer i det sydlige Jylland.
  Og der risiko for skybrud, advarer Danmarks Meteorologiske Institut - med fare for oversvømmelse af kældre, lavtliggende områder og vand på vejene.
  Instituttet definerer skybrud således: Der falder mindst 15 millimeter regn på 30 minutter.
  Det kraftige regnvejr skyldes et lavtryk, der kommer sydfra, og passerer landet i løbet af lørdag eftermiddag.
  Det går mest ud over det sydlige Jylland og trekantområdet, mens resten af landet nok får regn, men ikke i så store mængder.
  